Slnečná (seriál)

Slnečná () je český rodinný komediálny seriál, ktorý mal premiéru 11. januára 2020 na Prime. Pilotný diel nazvaný „Stávka“ (Sázka) bol najsledovanejším programom dňa (1,28 miliónov divákov starších ako 15 rokov) a prekonal konkurenčnú reláciu Českej televízie Peče celá země. V utorok 14. januára 2020 porazil aj seriál TV Nova Ordinace v růžové zahradě 2 (1,051 miliónov divákov starších ako 15 rokov). Seriál sa začal natáčať v auguste 2019. Slnečná nahradila vo vysielaní seriál Krejzovi. Sponzoring seriálu Slnečná je ku dňu 4. februára 2020 najdrahším z programov televízie Prima. Seriál má podľa dostupných údajov k 14. februáru 2020 najvyššiu odloženú sledovanosť na počítačoch aj v TV.
náhľad|Lambora ako Janek Linhart a Eva Burešová ako Týna Popelková.￼
Na Slovensku mal seriál premiéru 25. augusta 2020 na JOJke. Po pár častiach JOJ seriál stiahla z obrazoviek pre divácky nezáujem.

 Dej 
Statok na Slnečnej je miesto, kde rodina Popelkovcov robí ten najlepší kozí syr a prevádzkuje rodinný penzión a krčmu. Po nečakanej smrti otca Popelku (Ota Jirák) sa medzi sestrami Týnou (Eva Burešová) a Sylvou (Barbora Jánová) rozhorí boj o rodinné dedičstvo. Navyše lúky okolo statku sú ideálne pre fotovoltaickú elektráreň a to je ďalší dôvod statok predať. Kým dobrá Týna chce statok zachovať, vypočítavá Sylva by radšej zhrabla peniaze a vrátila sa späť do Prahy.

Do toho všetkého sa na scéne objaví mladý podnikateľ Janek Linhart (Marek Lambora), ktorému ide na prvom mieste len o peniaze, ale statok mu zmení život. Najskôr kvôli stávke o Týnu si vymení rolu so svojím vodičom a najlepším kamarátom Vildom Fialom (Lukáš Langmajer) a hrá sa na chudáka, s čím mu celý čas pomáha aj jeho sekretárka a náhradná mamička Hana Schwarzmüllerová (Eva Holubová). Janek neskôr kvôli zrade svojho bratranca a spoločníka Romana Maxu (Filip Tomsa) o celú firmu príde a stane sa tým na čo si celý čas hral. Janek sa tak dostane do situácie, kedy musí začať od nuly a podarí sa mu presvedčiť Týnu, že v dvoch sa to lepšie ťahá. Svojej bývalej partnerke Denise (Veronika Arichteva) prenechá svoj byt, čím sa s ňou definitívne rozíde a príde o značnú časť kapitálu do svojej novo vznikajúce firmy.

S Týnou tak bojujú o statok nielen kvôli sebe a odkazu otca, ale aj kvôli jeho obyvateľom a zamestnancom. Martin Popelka totiž statok poskytoval ako útočisko a zázemie pre stroskotancov a tým im dal novú životnú šancu a prácu. Ide o bývalú prostitútku Rózu Vodičkovú (Lucie Benešová), bývalého väzňa Tonyho Javůrka (Roman Tomeš), vdovca Toma Buriana (Filip Blažek), ktorý vychováva dvoch synov – Vojtu (Matěj Pešek) a Matěja (Matyáš Sekanina) a bývalého alkoholika profesora Jaromíra Kohouta (Jan Šťastný).

U starostov sa odhaľuje veľké rodinné tajomstvo, kedy sa zisťuje, že starosta Franta Vacek (Ondřej Pavelka) nie je biologický otec Štěpána (Jan Plouhar), ale je ním jeho najlepší kamarát a bývalý milenec Lídy (Dana Batulková) Leoš Kratina (David Prachař), manžel Lídinej najlepšej kamarátky Jany (Tereza Brodská). Lídine veľké plány narušuje rozchod Štěpána s Týnou a prisťahovanie neznesiteľného svokra Zdeňka (Václav Knop), ktorý prišiel o svoju vilu v Prahe. Následne sa kvôli Lídiným intrigám proti Týne (mstí sa jej za skazenú svadbu) odsťahuje jej dcéra Julča (Lucie Polišenská).

Statok stojí v dedine Slnečná a názov dediny vyplýva z toho, že nad oblasťou dochádza k meteorologickej anomálii, kedy štatisticky menej prší a viac svieti slnko. Na pastvinách, ktoré väčšinu roka prehrieva slnko, rastú kríky, kvety a bylinky, ktoré pasú kozy a kravy a tie potom doja mlieko s jedinečnou chuťou. Na statku sa vyrábajú syry, ktoré majú delikátnu chuť, a preto sú obľúbené aj za hranicami kraja, kam ich väčšinou dováža prevádzkovateľka pojazdnej predajne Ála Konvičková (Pavla Tomicová). Do toho na statku stojí studňa so „zázračnou“ vodou. Pomocou vody gazdiná Běta (Iva Hüttnerová) pomáha ženám otehotnieť. Všetci v okolí si myslia, že to sú len Betine triky, všetko sa zmení v okamihu, keď sa urobia rozbory a ukáže sa, že voda má naozaj zloženie, ktoré môže liečiť poruchy plodnosti, a je jasné, že sa objavia chytráci, ktorí by vodu chceli speňažiť.

Do malého penziónu, ktorý je súčasťou statku, jazdia rôzni hostia. Rodiny, milenci, záletníci, teambuldingové párty. Všetky tieto príbehy sleduje seriál Slnečná.

 Obsadenie 

 Herec Postava Eva Burešová Kristýna „Týna“ Popelková – spolumajiteľka statku Slnečná, priateľka Janka, ex-priateľka Štěpána Vacka a sestra Sylvie Barbora Jánová Sylvie „Sylva“ Popelková – realitná maklérka a spolumajiteľka statku Slnečná, ex-snúbenica Viléma, sestra Týny, zlatokopka a „priateľka“ Štěpána Vacka Marek Lambora Jan „Janek“ Linhart ml. – podnikateľ, milionár, priateľ Týny, ex-priateľ Denisy a bratranec Romana Ota Jirák Martin Popelka – mŕtvy otec Týny a Sylvie Popelkových Lukáš Langmajer Vilém Fiala – Jankov vodič a kamarát a „ex-priateľ“ Sylvie Popelkovej Jan Plouhar Štěpán Vacek – ex-priateľ Týny Popelkovej a brat Julie Vackovej Ondřej Pavelka František „Franta“ Vacek – starosta, otec Julie Vackovej a Lídin manžel Dana Batulková Ludmila „Lída“ Vacková – najlepšia kamarátka Jany Kratinovej, matka Štěpána a Julie Vackových a Frantova manželka Václav Knop MUDr. Zdeněk Vacek – lekár, otec Frantu Vacka, Lidkin svokor a Juliin a Štěpánov dedo Tereza Brodská Jana Kratinová – najlepšia kamarátka Lídy Vackovej, matka Pavla Kratinu a Leošova manželka David Prachař Leoš Kratina – najlepší kamarát Frantu Vacka, otec Štěpána Vacka a Pavla Kratinu a Janin manžel Pavla Tomicová Alena „Ála“ Konvičková – majiteľka pojazdnej predajne a kamarátka Frantovho otca Filip Tomsa Roman Maxa – Jankov bratranec a spoločník a priateľ Kláry Matějkovej Iva Hüttnerová Alžběta „Běta“ Slavíčková – gazdiná Filip Blažek Tomáš „Tom“ Burian – vdovec, ktorý sám vychováva dvoch chlapcov Matěja a Vojtu Roman Tomeš Antonín „Tony“ Javůrek – bývalý väzeň, ktorý býva na statku Jan Šťastný prof. Jaromír Kohout – bývalý alkoholik Lucie Benešová Rozálie „Róza“ Vodičková – bývalá prostitútka Lucie Polišenská Julie „Julča“ Vacková – najlepšia kamarátka Týny Popelkovej a sestra Štěpána Vacka Eva Holubová Hana Schwartzmüllerová – Jankova sekretárka a bývala kartárka v cirkuse Veronika Arichteva / Eva Josefíková Denisa Kánská – Jankova ex-priateľka a Johnova „priateľka“ Jana Stryková Petra Slaninová – krajčírka Karel Zima Pavel Slanina – tesár, stolár Martina Preissová Marie Řeháková – učiteľka v materskej škôlke Norbert Lichý Aleš Řehák – murár na voľnej nohe Eva Decastelo Zuzana Dolejšová – cukrárka Leoš Noha Radek Dolejš – prevádzkuje svoju autodopravu Josef Polášek Jan Rokyta – hájnik, poľovník Regina Řandová Simona Rokytová – brigádnička v lese, ktorá obchoduje s divinou Martin Sitta Martin – veterinár Kateřina Klausová Klára Matějková – Jankova bývalá milenka a priateľka Romana Maxu Natálie Grossová Jana „Janička“ Kratinová – dcéra Jany a Leoša Kratinových Adéla Dobešová Bára „Babu“ Popelková – dcéra Sylvie Matyáš Sekanina Matěj Burian – Tomov starší syn Matěj Pešek Vojtěch „Vojta“ Burian – Tomov mladší syn Vladimír Polívka Lukáš Verner – doktor, embryolog a Jankov kamarát Denisa Nesvačilová Karolína – bývalá obyvateľka statku, ktorá sa vrátila z Írska Kristýna Kociánová Erika – nová obyvateľka statku a Tomova fiktívna partnerka

 Série a časti 

 Pozri aj Zoznam častí seriálu Slnečná

 Séria Časti   Premiéra série Finále série Stanica Premiéra série Finále série Stanica 1 35 11. január 2020 23. jún 2020 Prima 25. august 2020 8. august 2021 JOJ (1-4) 
PLUS (5-35) 2 45 25. august 2020 – - - -

 Kritika 

 Mirka Spáčilová, iDNES.cz  45 %
 Česko-Slovenská filmová databáza  38 %
 Rexter.cz  65 %
 SerialZone.cz  68 %

 Referencie 

 Poznámky 

 Externé odkazy 

  na Prime
 Petrova databáza – zoznam častí s kompletným obsadením

 Slnečná vo Filmovej databáze
 Slnečná na na Kinobox.cz
 Slnečná na SerialZone

Kategória:České televízne seriály
Kategória:Romantické televízne seriály
Kategória:Komediálne televízne seriály
Kategória:Televízne seriály z roku 2020